
ДО
ОБЩИНСКИ СЪВЕТ 
ПОМОРИЕ



Д О К Л А Д Н А   З А П И С К А

от Иван Атанасов Алексиев - Кмет на Община Поморие


Относно: Предложение за приемане на Наредба за изменение и допълнение на Наредба №1 за реда за придобиване,  управление и разпореждане с общинско имущество

	
УВАЖАЕМИ ГОСПОДИН ПРЕДСЕДАТЕЛ,
УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,

На основание чл. 9 от Правилника за организацията и дейността на Общински съвет - Поморие, неговите комисии и взаимодействието му с общинската администрация, внасям в Общински съвет - Поморие следното предложение за изменение и допълнение на Наредба №1 за реда за придобиване,  управление и разпореждане с общинско имущество

1. Причини за приемане на Наредба за изменение и допълнение на Наредба №1 за реда за придобиване, управление и разпореждане с общинско имущество	
В Държавен вестник, бр.70/20.08.2024г. е обнародван Закон за въвеждане на еврото в Република България (ЗВЕРБ). Въвеждане на еврото като официална валута в България е стратегически процес с дългосрочни икономически и социални последствия за гражданите, публичните институции и бизнеса.
Общините ще играят ключова роля в подготовката  и успешното реализиране на този преход. Общинските съвети и общинските администрации трябва да предприемат поредица от действия, регламентирани  в Закона и решения на Народното събрание и Министерски съвет, които да гарантират прозрачна и плавна промяна.
С цел определяне на индикативна дата за въвеждане на еврото в България с Решение на Народното събрание, обн. ДВ.,бр.64/30.07.2024г. е указано, че в случай, че Република България изпълни критерия за ценова стабилност до 31 декември 2024г., Министерският съвет следва да изиска дата за приемане на страната в еврозоната - от 01 юли 2025г. На 8 юли 2025 г. станаха факт последните две стъпки за въвеждането на еврото в страната. Европейската комисия и Европейската централна банка потвърдиха с положителни доклади, че страната ни е готова да стане 21-вият член на еврозоната. 
Същевременно, съгласно § 6 от ПЗР от Закона за въвеждане на еврото в Република България, в 6-месечен срок от влизането му в сила, държавните органи и органите на местното самоуправление приемат подзаконови нормативни актове по прилагането му и изменения и допълнения в подзаконови нормативни актове, необходими за изпълнението му. Предвидено е в § 6, ал.2 от ПЗР от Закона за въвеждане на еврото в Република България, тези изменения и допълнения да влизат в сила от датата на въвеждане на еврото  в Република България.
Допълнително, считано от  датата за приемането на еврото от Република България, определена в Решение на Съвета на Европейския съюз, с § 5, ал.1 от ПЗР на ЗВЕРБ, е предвидено действащите нормативни актове, които уреждат задължения за плащане на такси, санкции, глоби и други публични задължения към държавата и общините в български левове, продължават да се прилагат в съответствие с предвидените в ЗВЕРБ правила за превалутиране. 
В тази връзка, с настоящия проект на решение се предлага въвеждане на разпоредба, с която Наредба №1 за реда за придобиване,  управление и разпореждане с общинско имущество да бъде приведена в съответствие с изискванията на ЗВЕРБ. Предвижда се, обвързване на датата на влизане в сила на тази разпоредба  с датата за приемането на еврото от Република България.
2. Цели, които се поставят с приемането на Наредба за изменение и допълнение на Наредба №1 за реда за придобиване, управление и разпореждане с общинско имущество
Целта на изменението е да се изпълни нормативно установеното изискване, свързано със Закона за въвеждане на еврото в Република България, като се приведе в съответствие местната подзаконова нормативна уредба с разпоредбите на нормативния акт от по-висока степен. 
3. Финансови и други средства, необходими за приемане на Наредба за изменение и допълнение на Наредба №1 за реда за придобиване,  управление и разпореждане с общинско имущество
Изменението на наредбата не е свързано с изразходване на допълнителни финансови средства от бюджета на Общината, както и с ангажиране на допълнителни човешки ресурси.
4. Очаквани резултати от приемане на Наредба за изменение и допълнение на Наредба №1 за реда за придобиване,  управление и разпореждане с общинско имущество
Очакваните резултати след изменение Наредба №1 за реда за придобиване,  управление и разпореждане с общинско имущество е актуализирането на разпоредбите на Наредбата в съответствие с разпоредбите на ЗВЕРБ.
5. Анализ на съответствието с правото на европейския съюз:
Европейското законодателство е изградено върху водещите принципи на откритост, публичност и граждански контрол върху дейността на местните власти, което съответства на целите, поставени с предлагания проект. Доколкото настоящия проект има за предмет подзаконов нормативен акт, който подлежи на приемане от Общински съвет като орган на местно самоуправление, то приложими са разпоредбите на „Европейската харта за местното самоуправление”. В тази връзка проектът е съобразен със Закона за нормативните актове и е съобразен с европейското законодателство - Регламент (ЕО) №1082/2006 г. на Европейския парламент и на Съвета и Европейската харта за местно самоуправление, както и с разпоредбите и целите на националното и местно законодателство При изработването на настоящия нормативен акт са взети предвид основополагащите принципи на правото на Европейския съюз. Предлаганите промени в Наредба №1 за реда за придобиване,  управление и разпореждане с общинско имущество са в съответствие с действащите нормативни актове от по-висока степен, както и с тези на европейското законодателство и не противоречат на релевантните императивни норми.
На 28.07.2025 г. проектът на Наредба за изменение и допълнение на Наредба №1 за реда за придобиване, управление и разпореждане с общинско имущество е публикуван на официалната интернет страница на община Поморие.
Съгласно чл. 26, ал. 3 и ал. 4 от Закона за нормативните актове, в законно установения срок от 30 (тридесет) дни, община Поморие е предоставила възможност на заинтересованите лица да депозират своите предложения и становища по проекта на Наредба за изменение и допълнение на Наредба №1 за реда за придобиване, управление и разпореждане с общинско имущество на e-mail адрес mayor@pomorie.bg или в деловодството на община Поморие на адрес: гр. Поморие, ул. „Солна” № 5. 


Предвид изложеното по-горе предлагам на Общински съвет  - Поморие следното

РЕШЕНИЕ

На основание  §6 от ПЗР на Закона за въвеждане на еврото в Република България, чл. 21, ал. 2, пр. 2 и 4 от Закона за местното самоуправление и местната администрация, във връзка с чл. 76, ал. 3 и чл. 79 от Административнопроцесуалния кодекс, чл. 10, ал. 2, чл. 11, ал. 3, чл. 26 и чл. 28, ал. 1 и ал. 2 от Закона за нормативните актове, Общински съвет - Поморие приема Наредба за изменение и допълнение на Наредба №1 за реда за придобиване, управление и разпореждане с общинско имущество, както следва:
Създават се Преходни и заключителни разпоредби със следния текст:
§ 1. Превалутирането на посочените в наредбата размери на местните такси и цени на услуги и права от левове в евро се извършва при прилагане на правилата за превалутиране по чл.12 от Закона за въвеждане на еврото в Република България (ЗВЕРБ) и за закръгляване по чл.13 от  Закона за въвеждане на еврото в Република България (ЗВЕРБ).
§ 2. Разпоредбата на §1 влиза в сила от датата, определена в Решение на Съвета на Европейския съюз за приемането на еврото от Република България, прието в съответствие с чл. 140, параграф 2 от Договора за функционирането на Европейския съюз и Регламент на Съвета на Европейския съюз, приет в съответствие с чл.140, параграф 3 от Договора за функционирането на Европейския съюз. 


С уважение,
ИВАН АЛЕКСИЕВ
Кмет на Община Поморие
















Съгласувал:……………
	/ Росица Стоева – Директор Дирекция ПНИАО/

Съгласувал:……………….
[bookmark: _GoBack]           /арх. Деяна Цонкова – Директор Дирекция СУТОС/

Изготвил:……………
	/ Хрисанта Чухлева, Началник отдел ОСТ/

